ทัศนีย์ บูรณุปกรณ์

ทัศนีย์ บูรณุปกรณ์ (เกิด 8 มีนาคม พ.ศ. 2515)  อดีตสมาชิกสภาผู้แทนราษฎรจังหวัดเชียงใหม่ สังกัดพรรคเพื่อไทย และอดีตรองนายกองค์การบริหารส่วนจังหวัดเชียงใหม่ ในสมัยบุญเลิศ บูรณุปกรณ์ ปัจจุบันสังกัดพรรคประชาชน

 ประวัติ 
ทัศนีย์ เกิดเมื่อวันที่ 8 มีนาคม พ.ศ. 2515 เป็นบุตรนายพรทัศน์ นางผ่องศรี บูรณุปกรณ์ มีน้อง 2 คน คือทัศนัย บูรณุปกรณ์ อดีตนายกเทศมนตรีนครเชียงใหม่ และธารทิพย์ บูรณุปกรณ์ นักธุรกิจ ทัศนีย์ยังเป็นหลานปกรณ์ บูรณุปกรณ์ อดีต สส. และบุญเลิศ บูรณุปกรณ์หลานบุญเลิศ ครวญ ‘เมื่อไหร่จะจบ ไม่มีที่จะยืนอยู่แล้ว’ สส.เพื่อไทย แห่เมนต์ส่งกำลังใจ อดีตนายกองค์การบริหารส่วนจังหวัดเชียงใหม่

สำเร็จการศึกษาระดับมัธยมศึกษา จากโรงเรียนมงฟอร์ตวิทยาลัย ระดับปริญญาตรีบริหารธุรกิจ มหาวิทยาลัยเชียงใหม่ และระดับปริญญาโท เศรษฐศาสตร์ จากมหาวิทยาลัยเชียงใหม่

 งานการเมือง 
ทัศนีย์ เป็นนักการเมืองท้องถิ่นในจังหวัดเชียงใหม่ เคยดำรงตำแหน่งนายกเทศมนตรีตำบลช้างเผือก (พ.ศ. 2546 - 2554) ต่อมาดำรงตำแหน่งรองนายกองค์การบริหารส่วนจังหวัดเชียงใหม่ ในสมัยของนายบุญเลิศ บูรณุปกรณ์ ก่อนที่จะลาออกมาลงสมัครสมาชิกสภาผู้แทนราษฎรจังหวัดเชียงใหม่ ในปี พ.ศ. 2554 ในสังกัดพรรคเพื่อไทย โดยลงในเขต 1 แทนสุรพงษ์ โตวิจักษณ์ชัยกุล ที่ขึ้นไปลงในระบบบัญชีรายชื่อ และได้รับการเลือกตั้งเป็นครั้งแรก

หลังรัฐประหารในประเทศไทย ปี พ.ศ. 2557 ทัศนีย์เข้ารับตำแหน่งรองนายกองค์การบริหารส่วนจังหวัดเชียงใหม่อีกครั้ง ต่อมาในเดือนพฤษภาคม พ.ศ. 2559 เธอและน้องสาวถูกนายทหารพระธรรมนูญจับกุมตัวตามคำสั่งคณะรักษาความสงบแห่งชาติ เนื่องจากมีการกระทำเข้าข่ายทำผิดข้อหายุยงปลุกปั่นฯ ตามประมวลกฎหมายอาญามาตรา 116 ก่อนจะนำไปปรับทัศนคติภายในมณฑลทหารบกที่ 11 รักษาพระองค์ เป็นเวลา 7 วันทหารรวบ "ทัศนีย์" อดีต สส.เชียงใหม่ หลาน "บุญเลิศ" โยงเอกสารบิดเบือนรธน. ก่อนจะถูกปล่อยตัวในเดือนสิงหาคมปล่อยตัวแล้ว! “ทัศนีย์ บูรณุปกรณ์” อดีตสส.เชียงใหม่ หลังถูกจับ คดีจม.ประชามติ และต่อมาเธอลาออกจากตำแหน่งรองนายกองค์การบริหารส่วนจังหวัดเชียงใหม่ มีผลเมื่อวันที่ 1 กันยายนhttps://www.matichon.co.th/region/news_271685

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ทัศนีย์ลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่ เขต 1 และได้รับเลือกตั้งอีกสมัย แต่ในการเลือกตั้งนายกองค์การบริหารส่วนจังหวัดเชียงใหม่ พ.ศ. 2563 เธอให้การสนับสนุนบุญเลิศ บูรณุปกรณ์ ซึ่งเป็นคู่แข่งของผู้สมัครที่พรรคเพื่อไทยให้การสนับสนุน“เพื่อชาติ” ยังไม่ส่งใครชิงนายกอบจ.เชียงใหม่ระบุเหลือเวลาอีกนาน ด้าน “ทัศนีย์” เพื่อไทยยังหนุน “บุญเลิศ” เป็นนายกสมัย 3

ทัศนีย์มีบทบาทในการอภิปรายในสภาผู้แทนราษฎรหลายครั้ง อาทิ การอภิปรายกรณีที่ได้กล่าวว่าได้เขียนใบลาออกไว้ให้พลเอก ประยุทธ์ จันทร์โอชา จนพลเอกประยุทธ์ต้องออกมาตอบโต้ว่าให้เก็บไว้ใช้เองบิ๊กตู่ โต้ สส.เชียงใหม่ เก็บใบลาออกไว้ให้ตัวเอง ด้านทัศนีย์สวน มาจาก ปชช. ไม่เคยกลัวเลือกตั้งใหม่

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ทัศนีย์ลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่อีกครั้ง โดยย้ายมาที่เขต 3 แต่ไม่ได้รับเลือกตั้ง ต่อมาหลังจากพรรคเพื่อไทยประกาศจัดตั้งรัฐบาลโดยมีพรรคพลังประชารัฐและพรรครวมไทยสร้างชาติเข้าร่วมด้วย เธอได้ลาออกจากสมาชิกพรรคเพื่อไทยเมื่อวันที่ 21 สิงหาคม พ.ศ. 2566 จากนั้นเมื่อวันที่ 14 มีนาคม พ.ศ. 2567 เธอได้เปิดเผยว่าได้สมัครสมาชิกพรรคก้าวไกลตั้งแต่เมื่อวันที่ 31 มกราคม ต่อมาเธอได้แสดงความจำนงในการลงสมัครรับเลือกนายกองค์การบริหารส่วนจังหวัดเชียงใหม่ (อบจ.) ในการเลือกตั้งปลายปี พ.ศ. 2567 แต่ท้ายที่สุดพรรคก้าวไกลได้มีมติส่งพันธุ์อาจ ชัยรัตน์ เป็นผู้สมัครในการเลือกตั้งดังกล่าว"ก้าวไกล" ส่ง "พันธุ์อาจ ชัยรัตน์" ชิงนายก อบจ.เชียงใหม่ทัศนีย์ เปิดใจหลังก้าวไกล ไม่ส่งลง อบจ.เชียงใหม่ แต่จะลงสมัครเอง

ภายหลังพรรคก้าวไกลถูกยุบตามคำสั่งศาลรัฐธรรมนูญในวันที่ 7 สิงหาคม พ.ศ. 2567 เธอได้สมัครเป็นสมาชิกพรรคประชาชนในเวลาต่อมาทันทีทัศนีย์ บูรณุปกรณ์ โพสรูปแสดงว่าได้สมัครเป็นสมาชิกพรรคประชาชนเรียบร้อยแล้ว

 สมาชิกสภาผู้แทนราษฎร 
ทัศนีย์ บูรณุปกรณ์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเชียงใหม่ สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดเชียงใหม่ สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๔, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๘, ๒๒ มกราคม ๒๕๖๔

 อ้างอิง 

 แหล่งข้อมูลอื่น 
 นางสาวทัศนีย์ บูรณุปกรณ์ , เว็บไซต์รัฐสภาไทย
 ข้อมูลนักการเมือง (นางสาวทัศนีย์ บูรณุปกรณ์), ศูนย์ข้อมูลนักการเมือง

หมวดหมู่:บุคคลจากอำเภอสันกำแพง
หมวดหมู่:นักการเมืองจากจังหวัดเชียงใหม่
หมวดหมู่:สกุลบูรณุปกรณ์
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:นายกเทศมนตรีในจังหวัดเชียงใหม่
หมวดหมู่:ผู้ดำรงตำแหน่งทางการเมืองท้องถิ่นในจังหวัดเชียงใหม่
หมวดหมู่:นักการเมืองพรรคเพื่อไทย
หมวดหมู่:พรรคก้าวไกล
หมวดหมู่:พรรคประชาชน (พ.ศ. 2567)
หมวดหมู่:บุคคลจากโรงเรียนมงฟอร์ตวิทยาลัย
หมวดหมู่:บุคคลจากคณะบริหารธุรกิจ มหาวิทยาลัยเชียงใหม่
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.